[{"text_idx": "#000000", "text": "Pa\u0308rlipesu \u2013 mis see endast kujutab ja millised on tulemused?"}, {"text_idx": "#000001", "text": "Pa\u0308rlipesu ehk Air-Flow on uuenduslik hammaste puhastamise meetod, mis parandab suuo\u0303o\u0303ne u\u0308ldist tervislikku seisundit. Regulaarne pa\u0308rlipesu, milleks on 1-3 korda aastas, loob head tingimused suuhu\u0308gieeni hoidmiseks kodus. Sellest on saanud professionaalse suuhu\u0308gieeni kuldne standard ja seda teenust teostab hambaarst vo\u0303i suuhu\u0308gienist."}, {"text_idx": "#000002", "text": "Pa\u0308rlipesu ka\u0308igus eemaldatakse hammaste pinnalt spetsiaalse seadmega ning vee, o\u0303hu ja spetsiaalse granuleeritud pulbri abil hambakatt ja laigud, mis on tekkinud so\u0308o\u0308mise ja joomise ka\u0308igus. Pigemendilaike tekitavad hammastele toidud nagu punane vein, kohv, tume s\u030cokolaad ja must tee. Air-Flow ka\u0308igus poleeritakse hambad ning puhastatakse 4-5 mm su\u0308gavused igemetaskud. See on ko\u0303ige kaasaegsem ja efektiivsem professionaalne hammaste puhastamismeetod."}, {"text_idx": "#000003", "text": "Air-Flow tehnoloogiaga hammaste puhastamine mo\u0303jub hammastele tervendavalt ja annab ka esteetilise efekti. Siin on tulemused, mida vo\u0303id tunda ja na\u0308ha kohe peale Air-Flow protseduuri:"}, {"text_idx": "#000004", "text": "hambad on peale hambakatu eemaldust siledad, puhtad ja sa\u0308ravad;pigment eemaldatakse ja hambad muutuvad valgemaks vo\u0303i taastub nende loomulik toon;igemetaskud ja raskesti ligipa\u0308a\u0308setavad kohad nagu na\u0308iteks breketite u\u0308mbrus on puhastatud;samuti eemaldatakse laminaatide, kroonide ja implantaatide olemasolul hambakatt nende u\u0308henduskohtadelt, mis va\u0308hendab igasuguste po\u0303letike ja halbade bakterite tekkimist."}, {"text_idx": "#000005", "text": "Samuti on pa\u0308rlipesul pikaajalised kasulikud tulemused ja mo\u0303ju suu tervisele. See aitab hambaarstidel tuvastada algstaadiumis kaariest, mis on tihtipeale hambakatu ja pigmendi to\u0303ttu raskesti ma\u0308rgatav. Lisaks aitab see protseduur ennetada hambakivi tekkimist ning ka erinevaid igemehaiguseid. Viimaseks aitab Air-Flow parandada halba hingeo\u0303hku ja maitset ning mo\u0303jub u\u0308ldiselt suuo\u0303o\u0303nele tervendavalt."}, {"text_idx": "#000006", "text": "Peale Air-Flow protseduuri la\u0308bimist tuleks 2-3 tundi va\u0308ltida suitsetamist ja pigmente tekitavate toitude tarbimist (punane vein, kohv, tume s\u030cokolaad, must tee). Sellel on lihtne po\u0303hjus \u2013 nimelt taastub selle 2-3 tunni jooksul su\u0308ljekiht, mis katab ja kaitseb hambaid. Lisaks sellele on normaalne, kui igemed veritsevad vo\u0303i on tundlikud. Tundlikkus vo\u0303ib kesta isegi paar pa\u0308eva. Protseduuri mo\u0303jud ja tulemused kestavad umbes pool aastat, aga seda aega saab pikendada igapa\u0308evase hea suuhu\u0308gieeniga."}, {"text_idx": "#000007", "text": "Hammaste pa\u0308rlipesu ja hambaraviteenuste kohta informatsiooni saamiseks vo\u0303tke meiega u\u0308hendust siin. Aega on vo\u0303imalik broneerida siin."}, {"text_idx": "#000010", "text": "Hamba va\u0308ljato\u0303mbamine \u2013 miks see vajalik on?"}]